[{"text_idx": "#000001", "text": "Cynhaliwyd y seremoni gosod carreg gopa ar arena newydd Abertawe, a chanddi le i 3,500 o bobl \u2013 cyrchfan nodedig newydd ar gyfer De Cymru \u2013 gyda dathliad rhithwir, yn sgi\u0302l y cyfyngiadau cyfredol o ganlyniad i COVID-19."}, {"text_idx": "#000003", "text": "Mae\u2019r ffilm yn cynnwys lluniau o ddro\u0302n yn ysgubo trwy\u2019r ardal eang \u2013 a newydd ei henwi \u2013 rhanbarth Cam Un Bae Copr. Mae\u2019n tywys y gwyliwr o gwmpas y cyfadeilad ac i fyny at do\u2019r arena, dros 20m uwchben y ffordd islaw."}, {"text_idx": "#000004", "text": "Y gweithgarwch hwn oedd y garreg filltir ddiweddaraf yng nghynllun gwerth \u00a3135 miliwn Cam Un Bae Copr, catalydd ar gyfer trawsnewidiad gwerth \u00a31 biliwn y ddinas dros y blynyddoedd nesaf."}, {"text_idx": "#000006", "text": "Gyda RivingtonHark yn rheoli\u2019r datblygiad, mae\u2019n cael ei adeiladu gan Buckingham Group Contracting a gweithredir yr arena gan The Ambassador Theatre Group, (ATG), arweinydd byd-eang theatr fyw. Mae\u2019r prosiect, gyda\u2019r arena, 1.1 erw newydd o barcdir, cartrefi, unedau masnachol, parcio ar gyfer tua 1,000 o geir a phont dirnod, ar darged i agor yn ail hanner y flwyddyn nesaf."}, {"text_idx": "#000008", "text": "Roedd y ffilm yn cyfuno delweddau dro\u0302n ar draws y safle a\u0302 delweddau a gynhyrchir gan gyfrifiadur a chyfweliadau fideo. Gellir ei gweld ar-lein yma."}, {"text_idx": "#000009", "text": "Meddai Arweinydd y Cyngor, Rob Stewart, \u201cMae hwn yn gyfnod allweddol yn y broses o drawsnewid y safle hwn ac adfywiad gwerth \u00a31 biliwn canol dinas Abertawe."}, {"text_idx": "#000011", "text": "\u201cMae canol dinas Abertawe yn datblygu\u2019n gyflym i fod yn lle gwych i fyw, gweithio, astudio a chwarae ynddo."}, {"text_idx": "#000017", "text": "\u201cRydym eisoes yn ffodus o gael byw ym mae gorau\u2019r DU \u2013 nawr mae\u2019r arena\u2019n dangos sut rydym yn darparu cyrchfan o\u2019r radd flaenaf yng nghanol y ddinas."}, {"text_idx": "#000021", "text": "\u201cMae arena o\u2019r fath yn haeddu cael ei llenwi a\u0302 pherfformwyr o\u2019r radd flaenaf ac rydym eisoes yn trefnu sioeau gyda rhai o brif hyrwyddwyr y diwydiant."}, {"text_idx": "#000022", "text": "\u201cMae dyfodol newydd Abertawe fel cyrchfan ar gyfer yr adloniant byw gorau yn agosach nag erioed.\u201d"}, {"text_idx": "#000026", "text": "Cofrestrwch ar gyfer ein cylchlythyrau e-bost i gael y newyddion a\u2019r wybodaeth ddiweddaraf am ddatblygiadau Bae Copr"}]